b"\n_START_ARTICLE_\nCatharine Trotter Cockburn\n_START_SECTION_\n\xc5\xbdIVLJENJEPIS\n_START_PARAGRAPH_\nCatharine je bila rojena v Londonu 16. avgusta leta 1679, \xc5\xa1kotskim star\xc5\xa1em, ki so bili protestanti. Kot otrok se je sama nau\xc4\x8dila pisati, sama se je u\xc4\x8dila franco\xc5\xa1\xc4\x8dino, latinsko slovnico in logiko. Poleg tega pa se je posvetila tudi pisanju iger. Njena prva novela, ki se je sprva imenovala The adventures of a young woman, nato pa Olinda\xe2\x80\x99s Adventures, je anonimno iz\xc5\xa1la leta 1693, ko je bila stara le 14 let. Dve leti kasneje je bila odigrana njena igra Agnes de Castro. Njena druga igra, The Fatal Friendship, pa ni bila le odigrana, temve\xc4\x8d tudi natisnjena. Zelo jo je spodbujal in vodil pisatelj iger William Congreve. Medtem ko si je Catharine Trotter vzpostavljala svoj ugled kot dramati\xc4\x8darka, je tudi \xc5\xa1tudirala Lockovo delo, An Essay Concerning Human Understanding. Njeno prvo filozofsko delo se je imenovalo The Defence of Mr. Lock\xe2\x80\x99s Essay of Human Understanding, ki je bilo objavljeno leta 1702. Leta 1708 se je poro\xc4\x8dila z Reverendom Patrickom Cockburnom. Vse do leta 1726 je pisala, nato pa je za\xc4\x8dela z novo filozofsko razpravo. Njena dru\xc5\xbeina je finan\xc4\x8dno trpela dokler ni bil, leta 1726, njen mo\xc5\xbe sprejet v Kapelo Sv. Pavla v Aberdeenu.\n_START_SECTION_\nFILOZOFSKI PRISTOP\n_START_PARAGRAPH_\nV njenih delih je najbolj poudarjena njena moralna teorija. Najve\xc4\x8d se je ukvarjala z obvladovanjem pomankljivosti in prednosti nekaterih vpra\xc5\xa1anj, ter teorije tistega \xc4\x8dasa. Poudarek je dala na tri pomembne seve moralnosti 18. stoletja: moralni racionalizem (imenovan tudi eti\xc4\x8dni racionalizem), moralna teorija \xc4\x8dustev (tudi sentimentalizem, je teorija epistemologije in meta-etike v povezavi z odkrivanjem moralnih resnic), ter teorija moralne pripravljenosti. Za Catharine je bil moralni ob\xc4\x8dutek pomemben dejavnik pri moralnih sodbah, vendar je vztrajala pri svoji podrejenosti razumevanju, kot vodniku pri moralni presoji. Svoje pristope in filozofska razmi\xc5\xa1ljanja je razvijala skozi svoje dela, preko njih pa je prav tako zagovarjala razli\xc4\x8dne pristope drugih. Nekaj njenih najpomembnej\xc5\xa1ih filozofskih del je:_NEWLINE_The defence of Mr. Locke's essay of human understanding_NEWLINE_V njem odgovori Burnetu na mnoge probleme v povezavi z Lockovim pomanjkanjem empirizma, ki vklju\xc4\x8duje ne le znanje o morali, temve\xc4\x8d tudi o znanju, ki ga imamo o verodostojnosti Boga in nesmrtnosti \xc4\x8dlove\xc5\xa1ke du\xc5\xa1e._NEWLINE_Remarks upon some Writers_NEWLINE_V delu odgovarja na kritike Clarkove moralne teorije pripravljenosti. Posveti se filozofskim vpra\xc5\xa1anjem, kot so neskon\xc4\x8dnost vesolja, narava in obstajanje duha._NEWLINE_Remarks upon the principles and reasonings of Dr. Rutherforth's essay_NEWLINE_To je njeno tretje filozofsko delo, v katerem odgovarja Dr. Thomasu Rutherforthu, ki je kritiziral Clarkovo teorijo moralne pripravljenosti.\n_START_SECTION_\nPOMEMBNA DELA\n_START_PARAGRAPH_\n1695. Agnes de Castro_NEWLINE_1698. Fatal Friendship_NEWLINE_1700. Love at a Loss, or, Most Votes Carry It_NEWLINE_1701.The Unhappy Penitent_NEWLINE_1702. A Defence of Mr. Lock\xe2\x80\x99s [sic.] Essay of Human Understanding_NEWLINE_1706. The Revolution of Sweden_NEWLINE_1705. A poem on his Grace the Duke of Marlborough\xe2\x80\x99s return from his German expedition_NEWLINE_1707. A Discourse concerning a Guide in Controversies, in Two Letters_NEWLINE_1726 - The Honorable Deceivers_NEWLINE_1726. A Letter to Dr. Holdsworth, Occasioned by His Sermon Preached before the University of Oxford_NEWLINE_1747. Remarks Upon the Principles and Reasonings of Dr. Rutherforth's Essay on the Nature and Obligations of Virtue_NEWLINE_1751.The Works of Mrs. Catharine Cockburn, Theological, Moral, Dramatic, and Poetic"